ดาวโจนส์ปิดบวกนิวไฮวันที่5-น้ำมัน,ทองคำลดลง
หุ้นดาวโจนส์ปิดบวก 293.05 จุด ทำนิวไฮต่อเนื่องเป็นวันที่ 5 ด้าน ราคาน้ำมันลดลง 41 เซนต์ ขณะที่ทองคำ ลง 2.8 ดอลลาร์
13 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 32,778.64 จุด เพิ่มขึ้น 293.05 จุด หรือ +0.90%, ดัชนี เอสแอนด์พี 500 ปิดที่ 3,943.34 จุด เพิ่มขึ้น 4.00 จุด หรือ +0.10% และดัชนี แนสแดค ปิดที่ 13,319.86 จุด ลดลง 78.81 จุด หรือ -0.59%
ดัชนีดาวโจนส์ตลาดหุ้นนิวยอร์กปิดปรับตัวขึ้นสู่ระดับสูงสุดเป็นประวัติการณ์เป็นวันที่ 5 ติดต่อกันเมื่อวันที่ 12 มี.ค. เนื่องจากนักลงทุนได้พากันเข้าซื้อหุ้นที่จะได้ประโยชน์จากการฟื้นตัวทางเศรษฐกิจที่แข็งแกร่งของสหรัฐ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด ส่งมอบเดือนเม.ย. ลดลง 41 เซนต์ หรือ 0.6% ปิดที่ 65.61 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนพ.ค. ลดลง 41 เซนต์ หรือ 0.6% ปิดที่ 69.22 ดอลลาร์/บาร์เรล
ราคาทองคำตลาดโคเม็กซ์ ส่งมอบเดือนเม.ย. ลดลง 2.8 ดอลลาร์ หรือ 0.16% ปิดที่ 1,719.8 ดอลลาร์/ออนซ์